Die rystoelman se plekkie is leeg | News24
Die rystoelman se plekkie is leeg
Nvuselelo Otto Xele en Emi Deetlefs. Foto: VERSKAF
HY het altyd geglimlag …
Die man in die rystoel by Pick 'n Pay se ingang. En net so, skielik, is sy plek leeg, en Jeffreysbaai is armer sonder die nederige dorpsvriend wat almal opgebeur het.
Op die eerste dag van Oktober is die vrien-delike Nvuselelo Otto Xele (50) aan 'n hartaanval dood. Die oomblik toe Dean Gilbert van Kouga Funerals die slegte nuus op sosiale media bekend gemaak het, het mense van oral hul skok en hartseer betuig.
Otto was 'n "instelling" by die winkel se ingang. Hy was altyd gereed met sy kenmer-kende glimlag, 'n bemoedigende woord en in-nige dankbaarheid vir enige gawe. Hy het mense na hom aangetrek, en menige mismoediges se dag opgehelder.
Hy was dikwels te sien waar hy met sy rystoel straat-af terug huis toe onderweg was – selfs soms in die donker.
Die gemeenskap het hul harte en beursies oopgemaak op die beroep om sy begrafnis op 15 Oktober uit die Zionist-gemeente te help befonds. Helga Dempers by die winkel neem bydraes in ontvangs, aangesien Otto nie 'n begrafnispolis gehad het nie.